8 การจัดการ

  บริษัทกำหนดผังองค์กรไว้ดังนี้

8.1 โครงสร้างการจัดการ

  คณะกรรมการของบริษัทมี 2 ชุดคือ คณะกรรมการบริษัท และ คณะกรรมการตรวจสอบ

คณะกรรมการบริษัท ประกอบด้วยกรรมการจำนวน 15 คน มีวาระการดำรงตำแหน่งคราวละ 3
ปีตามข้อบังคับบริษัท กรรมการบริษัทมีอำนาจหน้าที่ตัดสินใจและดูแลการดำเนินงานของบริษัท
เว้นแต่เรื่องดังต่อไปนี้ที่คณะกรรมการต้องได้รับอนุมัติจากที่ประชุมผู้ถือหุ้นก่อนดำเนินการ คือ

  1) เรื่องที่กฎหมายกำหนดให้ต้องได้รับมติจากที่ประชุมผู้ถือหุ้น

  2) การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

  3) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัท

  4) การทำ แก้ไขหรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ
  การมอบหมาย
  ให้บุคคลอื่นเข้าจัดการธุรกิจของบริษัทหรือการรวมกิจการกับบุคคลอื่นโดยมีวัตถุประสงค์จะแบ่งกำไร
  ขาดทุนกัน

  รายชื่อคณะกรรมการบริษัท

1 นายสุเมธ สิมะกุลธร ประธานกรรมการ

2 นายสุรพร สิมะกุลธร* กรรมการผู้จัดการ

3 ว่าที่ร้อยตรีสามารถ เมฆะวนิชย์กุล กรรมการอิสระ

4 นายธวัชชัย จรณะกรัณย์ กรรมการอิสระ

5 นายผดุง เตชะศรินทร์ กรรมการอิสระ

6 นายประพจน์ อภิปุญญา กรรมการอิสระ

7 นายสมลักษณ์ เจียมธีระนาถ กรรมการอิสระ

8 นายวิลเลียม จอห์น มอล์ทเนอร์ กรรมการ

9 นายประพัฒน์ โพธิวรคุณ กรรมการ

10 นายอานนท์ สิมะกุลธร กรรมการ

11 นายประสาน ตันประเสริฐ กรรมการ

12 นางกนิษฐ เมืองกระจ่าง กรรมการ

  13 นายสุธี สิมะกุลธร* กรรมการ

14 นายไพบูลย์ บุญเพิ่มวิทยา* กรรมการ

15 นายฐิติศักดิ์ สิมะกุลธร* กรรมการ

* เป็นผู้บริหารของบริษัท

ชื่อและจำนวนกรรมการซึ่งมีอำนาจลงลายมือชื่อแทนบริษัท คือ นายสุเมธ สิมะกุลธร หรือนายสุรพร
สิมะกุลธร หรือนายอานนท์ สิมะกุลธร หรือนายสุธี สิมะกุลธร หรือนายฐิติศักดิ์ สิมะกุลธร
ลงลายมือชื่อร่วมกับนายประพัฒน์ โพธิวรคุณ หรือนายประสาน ตันประเสริฐ หรือนางกนิษฐ
เมืองกระจ่าง หรือนายไพบูลย์ บุญเพิ่มวิทยา หรือนายวิลเลียม จอห์น มอล์ทเนอร์
รวมเป็นสองคนและประทับตราสำคัญของบริษัท

ในรอบปี 2553 คณะกรรมการได้มีการประชุมรวมทั้งสิ้นจำนวน 7 ครั้ง
โดยกรรมการแต่ละรายได้เข้าร่วมประชุมคณะกรรมการบริษัทดังนี้

  ชื่อ – สกุล ตำแหน่ง จำนวนครั้งที่เข้าประชุม

  1 นายสุเมธ สิมะกุลธร ประธานกรรมการ 7 / 7

  2 นายสุรพร สิมะกุลธร กรรมการผู้จัดการ 6 / 7

  3 ว่าที่ร้อยตรีสามารถ เมฆะวนิชย์กุล กรรมการอิสระ 7 / 7

  4 นายธวัชชัย จรณะกรัณย์ กรรมการอิสระ 6 / 7

  5 นายผดุง เตชะศรินทร์ กรรมการอิสระ 7 / 7

  6 นายประพจน์ อภิปุญญา กรรมการอิสระ 5 / 7

  7 นายสมลักษณ์ เจียมธีระนาถ** กรรมการอิสระ 3 / 4

  8 นายวิลเลียม จอห์น มอล์ทเนอร์ กรรมการ 1 / 7

  9 นายประพัฒน์ โพธิวรคุณ กรรมการ 5 / 7

  10 นายอานนท์ สิมะกุลธร กรรมการ 7 / 7

  11 นายประสาน ตันประเสริฐ กรรมการ 5 / 7

  12 นางกนิษฐ เมืองกระจ่าง กรรมการ 5 / 7

  13 นายสุธี สิมะกุลธร กรรมการ 7 /7

  14 นายไพบูลย์ บุญเพิ่มวิทยา กรรมการ 7 / 7

  15 นายฐิติศักดิ์ สิมะกุลธร** กรรมการ 4 / 4

  16 นายอเล็กซานเดอร์ ยอร์ช เฮ็นเดอสัน* กรรมการ 1 / 3

  * ออกตามวาระเมื่อวันที่ 28 เมษายน 2553 และได้ขอลาพักไม่รับตำแหน่งกรรมการ

  ** เข้ารับตำแหน่งกรรมการ เมื่อวันที่ 28 เมษายน 2553

คณะกรรมการตรวจสอบ ต้องมีจำนวนไม่น้อยกว่า 3 คน ประกอบด้วยประธานกรรมการตรวจสอบ 1
คน และกรรมการตรวจสอบอย่างน้อย 2 คน
โดยทั้งหมดต้องเป็นกรรมการบริษัทที่มีความเป็นอิสระและไม่ได้เป็นผู้บริหารและมีคุณสมบัติเป็นกรรมการตรวจสอบตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด
ดังนี้

1.  ได้รับแต่งตั้งจากคณะกรรมการบริษัทหรือที่ประชุมผู้ถือหุ้นของบริษัท

2.  ต้องเป็นกรรมการอิสระของบริษัท

3.  ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือ นิติบุคคลที่อาจมีความขัดแย้ง
    ยกเว้นการตัดสินใจในรูปแบบองค์คณะ (collective decision)

4.  ไม่เป็นกรรมการของบริษัทใหญ่
    บริษัทย่อยหรือบริษัทย่อยลำดับเดียวกันเฉพาะที่เป็นบริษัทจดทะเบียน

5.  มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ ทั้งนี้
    ต้องมีกรรมการตรวจสอบอย่างน้อย 1
    คนที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้

ทั้งนี้ หากสำนักงานคณะกรรมการกำกับหลักทรัพย์และตลาดหลักทรัพย์
และ/หรือคณะกรรมการกำกับตลาดทุนได้มีประกาศเปลี่ยนแปลงคุณสมบัติกรรมการตรวจสอบใหม่
กรรมการตรวจสอบของบริษัทต้องมีคุณสมบัติตามที่ได้มีประกาศเปลี่ยนแปลงไปทุกประการ

คณะกรรมการตรวจสอบเป็นผู้พิจารณาแต่งตั้งหัวหน้าหน่วยงานตรวจสอบภายในของบริษัทหรือบุคคลที่เหมาะสมดำรงตำแหน่งดังกล่าวตามแต่จะเห็นสมควรทำหน้าที่เลขานุการคณะกรรมการตรวจสอบ
โดยให้มีหน้าที่จัดเตรียมการประชุมรวมทั้งจัดทำรายงานการประชุมคณะกรรมการตรวจสอบ
ตลอดจนการประสานงานให้มีการรายงานต่อคณะกรรมการบริษัท ผู้ถือหุ้น ผู้ลงทุน
ตลาดหลักทรัพย์แห่งประเทศไทยและหน่วยงานอื่นที่เกี่ยวข้อง ทั้งนี้
เลขานุการคณะกรรมการตรวจสอบมีหน้าที่เข้าร่วมประชุมคณะกรรมการตรวจสอบแต่ไม่มีสิทธิออกเสียงลงคะแนนแต่อย่างใดทั้งสิ้นในทุกกรณี
และหน่วยงานตรวจสอบภายในมีหน้าที่รายงานผลการตรวจสอบให้กับคณะกรรมการตรวจสอบ

วาระการดำรงตำแหน่ง

คณะกรรมการตรวจสอบมีวาระการดำรงตำแหน่งคราวละ 3 ปีนับจากวันที่มีมติแต่งตั้ง

ขอบเขต หน้าที่และความรับผิดชอบ

1 สอบทานให้บริษัทมีการรายงานทางการเงินอย่างถูกต้องและเพียงพอ

  2 สอบทานให้บริษัทมีระบบการควบคุมภายใน (internal control)
  และระบบการตรวจสอบภายใน (internal

audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายในตลอดจนให้ความเห็นชอบในการพิจารณาแต่งตั้ง
โยกย้าย
เลิกจ้างหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน

3 สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทยและกฎหมายที่เกี่ยวข้องกับธุรกิจของบริษัท

4 พิจารณา คัดเลือก
เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทและเสนอ
ค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าประชุมด้วยอย่าง น้อยปีละ 1 ครั้ง

  5
  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและ

ข้อกำหนดของ ตลาดหลักทรัพย์แห่งประเทศไทย
ทั้งนี้เพื่อให้มั่นใจว่ารายการดังกล่าวสมเหตุสมผลและเป็น ประโยชน์สูงสุดต่อบริษัท

6 จัดทำรายงานของคณะกรรมการตรวจสอบ
โดยเปิดเผยไว้ในรายงานประจำปีของบริษัทซึ่งรายงานดังกล่าว
ต้องลงนามโดยประธานกรรมการตรวจสอบ และต้องประกอบด้วยข้อมูลอย่างน้อยดังต่อไปนี้

(ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  (ข) ความเห็นเกี่ยวกับความเพียงพอของระบบควบคุมภายในของบริษัท

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาด

หลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ)
จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละคน

(ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

  (ซ)
  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้

  รับมอบหมายจากคณะกรรมการบริษัท

  7 ในการปฏิบัติหน้าที่ของคณะกรรมการตรวจสอบ
  หากพบหรือมีข้อสงสัยว่ามีรายการหรือการกระทำ

ดังต่อไปนี้ ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
ให้คณะกรรมการตรวจสอบรายงานต่อคณะกรรมการบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

  (ก) รายการที่เกิดความขัดแย้งทางผลประโยชน์

  (ข) การทุจริต หรือมีสิ่งผิดปกติ หรือมีความบกพร่องที่สำคัญในระบบการควบคุมภายใน

  (ค) การฝ่าฝืนกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศ

ไทยหรือกฎหมายที่เกี่ยวข้องกับธุรกิจของบริษัท

หากคณะกรรมการบริษัท
หรือผู้บริหารไม่ดำเนินการให้มีการปรับปรุงแก้ไขภายในเวลาที่กำหนดกรรมการตรวจสอบคนใดคนหนึ่งอาจรายงานว่ามีรายการหรือการกระทำดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์แห่งประเทศไทย

8 สนับสนุนและติดตามให้บริษัทมีระบบการบริหารความเสี่ยงอย่างมีประสิทธิภาพ

9
รายงานการดำเนินงานของคณะกรรมการตรวจสอบต่อคณะกรรมการบริษัทในการประชุมคณะกรรมการบริษัท

10 ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ
โดยอาศัยอำนาจตามข้อบังคับของบริษัทและกฎหมาย

ทั้งนี้ในการปฏิบัติหน้าที่ดังกล่าวข้างต้น
คณะกรรมการตรวจสอบมีความรับผิดชอบต่อคณะกรรมการบริษัทโดยตรง
และคณะกรรมการบริษัทยังคงมีความรับผิดชอบในการดำเนินงานของบริษัทต่อบุคคลภายนอก

รายชื่อคณะกรรมการตรวจสอบ

1 ว่าที่ร้อยตรีสามารถ เมฆะวนิชย์กุล* ประธานกรรมการตรวจสอบ

2 นายธวัชชัย จรณะกรัณย์ กรรมการตรวจสอบ

3 นายผดุง เตชะศรินทร์* กรรมการตรวจสอบ

* เป็นผู้มีความรู้และประสบการณ์ที่สามารถทำหน้าที่ในการสอบทานงบการเงิน

เลขานุการบริษัท คณะกรรมการบริษัทได้พิจารณาแต่งตั้งนายชนะชัย กุลนพฤกษ์
ซึ่งเป็นบุคคลที่มีความรู้และความสามารถให้เป็นเลขานุการบริษัท
โดยทำหน้าที่เกี่ยวข้องกับการจัดการประชุมต่างๆ ของบริษัท ซึ่งได้แก่ การประชุมคณะกรรมการ
การประชุมผู้ถือหุ้น การจัดทำเอกสารต่าง ๆ ได้แก่
รายงานการประชุมและเอกสารประกอบการประชุม แบบรายงานประจำปี การจัดเก็บเอกสาร
การเป็นตัวแทนของบริษัทในการติดต่อกับหน่วยงานราชการ เช่น ตลาดหลักทรัพย์แห่งประเทศไทย
รวมถึงการปฏิบัติหน้าที่ใด ๆ ตามที่กฎหมายกำหนด

นักลงทุนสัมพันธ์ บริษัทตระหนักดีว่าข้อมูลของบริษัททั้งที่เกี่ยวกับงบการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัท
ซึ่งฝ่ายจัดการได้ให้ความสำคัญกับการเปิดเผยข้อมูลที่ครบถ้วน ตรงต่อความเป็นจริง
เชื่อถือได้สม่ำเสมอ ทันเวลา และเป็นไปตามเกณฑ์ที่
สำนักคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยกำหนดซึ่งฝ่ายจัดการของบริษัทให้ความสำคัญและยึดถือปฏิบัติมาโดยตลอดในส่วนงานด้านนักลงทุนสัมพันธ์นั้น
บริษัทยังไม่ได้จัดตั้งหน่วยงานขึ้นเฉพาะแต่ได้มอบหมายให้นายชนะชัย กุลนพฤกษ์
ซึ่งเป็นผู้ช่วยกรรมการผู้จัดการทำหน้าที่ติดต่อสื่อสารกับผู้ลงทุนทุกสถาบัน ผู้ถือหุ้น
รวมทั้งนักวิเคราะห์และผู้มีส่วนได้ส่วนเสียเนื่องจากกิจกรรมดังกล่าวยังไม่มากนักซึ่งผู้ลงทุนสามารถติดต่อขอทราบข้อมูลบริษัทได้ที่
Website www. Kulthorn.com โทรศัพท์ 0 2326 0831, 0 2739 4893 โทรสาร 0 2326
0837, 0 2739 4892 E-mail : chanachai@kulthorn.com

(รายละเอียดข้อมูลของกรรมการบริษัท ผู้บริหาร ผู้มีอำนาจควบคุม
และเลขานุการบริษัทได้แสดงไว้ในเอกสารแนบ)

8.2 การสรรหากรรมการ

คณะกรรมการบริษัทประกอบด้วยกรรมการจำนวนตามที่ที่ประชุมผู้ถือหุ้นจะพึงกำหนด
แต่ต้องไม่น้อยกว่า 5 คน
โดยคณะกรรมการจำนวนไม่น้อยกว่ากึ่งหนึ่งของจำนวนคณะกรรมการทั้งหมดต้องมีถิ่นที่อยู่ในราชอาณาจักรและกรรมการจะเป็นผู้ถือหุ้นของบริษัทหรือไม่ก็ได้
โดยมีหลักเกณฑ์และวิธีการเลือกตั้งกรรมการบริษัทดังนี้

  1) ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียง

  2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม ข้อ 1)
  เลือกตั้งบุคคลคนเดียวหรือหลายคน

  เป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  3)
  บุคคลซึ่งได้รับคะแนนเสียงสูงสุดตามลำดับถัดลงมาเป็นผู้ได้รับเลือกตั้งเป็นกรรมการเท่าจำนวนกรรมการ

  ที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากัน

  เกินจำนวนกรรมการที่จะพึงมีหรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

  8.3 ค่าตอบแทนกรรมการ และ ผู้บริหาร

ในรอบปี 2553
บริษัทจ่ายค่าตอบแทนกรรมการบริษัทในรูปค่าตอบแทนรายเดือนและค่าเบี้ยประชุมรวมทั้งกรรมการตรวจสอบในรูปค่าตอบแทนรายเดือนเป็นเงินทั้งสิ้น
2,041,000 บาท และจ่ายค่าตอบแทนแก่ผู้บริหารของบริษัท

จำนวน 6 ราย
ซึ่งไม่รวมผู้จัดการฝ่ายการเงินและผู้จัดการฝ่ายบัญชีและต้นทุนในรูปเงินเดือนและโบนัสเป็นเงิน
16,855,585 บาท

  รายละเอียดค่าตอบแทนกรรมการบริษัทและกรรมการตรวจสอบมีดังนี้

จำนวนเงิน (บาท)

1 นายสุเมธ สิมะกุลธร ประธานกรรมการ 213,000

2 นายสุรพร สิมะกุลธร กรรมการ (ผู้จัดการ) 114,000

3 ว่าที่ร้อยตรีสามารถ เมฆะวนิชย์กุล กรรมการอิสระ 117,000

ประธานกรรมการตรวจสอบ 96,000

4 นายธวัชชัย จรณะกรัณย์ กรรมการอิสระ 114,000

กรรมการตรวจสอบ 96,000

5 นายผดุง เตชะศรินทร์ กรรมการอิสระ 117,000 กรรมการตรวจสอบ 96,000

6 นายประพจน์ อภิปุญญา กรรมการอิสระ 111,000

7 นายสมลักษณ์ เจียมธีระนาถ** กรรมการอิสระ 73,000

8 นายประพัฒน์ โพธิวรคุณ กรรมการ 111,000

9 นายอานนท์ สิมะกุลธร กรรมการ 117,000

10 นายประสาน ตันประเสริฐ กรรมการ 111,000

11 นายสุธี สิมะกุลธร กรรมการ 117,000

12 นางกนิษฐ เมืองกระจ่าง กรรมการ 111,000

13 นายไพบูลย์ บุญเพิ่มวิทยา กรรมการ 117,000

14 นายวิลเลียม จอห์น มอล์ทเนอร์ กรรมการ 99,000

15 นายฐิติศักดิ์ สิมะกุลธร** กรรมการ 76,000

16 นายอเล็กซานเดอร์ ยอร์ช เฮ็นเดอสัน* กรรมการ 35,000 รวมทั้งสิ้น 2,041,000

  * ออกตามวาระเมื่อวันที่ 28 เมษายน 2553

  ** เข้ารับตำแหน่งกรรมการ เมื่อวันที่ 28 เมษายน 2553

8.4 การกำกับดูแลกิจการ

คณะกรรมการบริษัทได้ให้ความสำคัญต่อการดำเนินงานและการปฏิบัติงานในแนวทางของการกำกับดูแลกิจการที่ดี
ทั้งนี้เพื่อแสดงให้เห็นถึงการที่บริษัทมีระบบบริหารจัดการที่มีประสิทธิภาพ โปร่งใส ตรวจสอบได้
ซึ่งจะเป็นการสร้างความเชื่อมั่นและความมั่นใจให้กับผู้ถือหุ้น ผู้ลงทุน
ผู้มีส่วนได้เสียและผู้เกี่ยวข้องทุกฝ่ายของบริษัทได้เป็นอย่างดี
จึงได้กำหนดนโยบายในการกำกับดูแลกิจการ
จริยธรรมธุรกิจและจรรยาบรรณเพื่อเป็นแนวทางในการดำเนินธุรกิจและเป็นหลักยึดถือในการปฏิบัติงานของผู้บริหารและพนักงาน
ดังต่อไปนี้

1.  ดำเนินการให้โครงสร้างการจัดการของบริษัทมีการกำหนดขอบเขตอำนาจหน้าที่และความรับผิดชอบของคณะกรรมการ
    คณะอนุกรรมการและผู้บริหารอย่างชัดเจน

2.  ดำเนินการให้เชื่อมั่นได้ว่ารายงานทางการเงินสะท้อนผลการดำเนินงานที่แท้จริง
    รวมทั้งมีการประเมิน
    กำหนดและวางมาตรการในการป้องกันและจัดการความเสี่ยงให้อยู่ในระดับที่เหมาะสม

3.  ดำเนินการให้เชื่อมั่นได้ว่ากระบวนการต่าง ๆ
    ของบริษัทเป็นไปอย่างมีประสิทธิภาพและประสิทธิผลภายใต้ระบบการควบคุมภายในที่ดี
    มีหลักการถ่วงดุลอำนาจที่เหมาะสมและมีการดำเนินงานที่โปร่งใสและตรวจสอบได้

4.  ดำเนินการกับความขัดแย้งทางผลประโยชน์ด้วยความรอบคอบและมีเหตุมีผล
    โดยยึดถือประโยชน์ของบริษัทเป็นที่ตั้งด้วยการจัดวางระบบการปฏิบัติงานที่โปร่งใสและเปิดเผยข้อมูลเท่าที่ไม่กระทบต่อประโยชน์อันชอบธรรมของบริษัทและผู้ถือหุ้น

5.  ปลูกฝังคุณธรรมและสร้างจิตสำนึกอันดีงามให้ผู้บริหารและพนักงานมีความประพฤติดี ซื่อสัตย์
    สุจริตมีวินัยและมีความรับผิดชอบต่อหน้าที่และหมู่คณะ

6.  มุ่งมั่นสู่ความเป็นเลิศในการดำเนินธุรกิจ
    โดยยึดมั่นในการสร้างความพึงพอใจให้แก่ลูกค้าด้วยการรับฟังและทบทวนตนเองเพื่อสร้างสรรค์สิ่งที่ดีที่สุดอยู่เสมอ

7.  ตระหนักและเคารพในสิทธิแห่งความเป็นเจ้าของของผู้ถือหุ้น รวมทั้งสิทธิของผู้มีส่วนเกี่ยวข้อง
    และปฏิบัติต่อบุคคลเหล่านั้นด้วยความเสมอภาคเท่าเทียมกัน

8.  ดำเนินการโดยคำนึงถึงความรับผิดชอบที่มีต่อผู้ถือหุ้น ผู้มีส่วนเกี่ยวข้องอื่นและต่อสังคมโดยรวม

9.  ดำเนินการโดยคำนึงถึงความรับผิดชอบในการดูแลสิ่งแวดล้อม

หลักการกำกับดูแลกิจการ

คณะกรรมการบริษัทยังได้ให้ความสำคัญต่อการปฏิบัติตามข้อพึงปฏิบัติที่ดีตามที่กำหนดไว้ในหลักการกำกับดูแลกิจการที่ดีสำหรับบริษัทจดทะเบียน
ปี 2549 ตามแนวทางที่จัดทำขึ้นโดยตลาดหลักทรัพย์ใน 5 หมวดที่สำคัญดังนี้

1) สิทธิของผู้ถือหุ้น

คณะกรรมการบริษัทส่งเสริมผู้ถือหุ้นให้สามารถใช้สิทธิของตน ในการซื้อขายหรือโอนหุ้น
การมีส่วนแบ่งในกำไรของกิจการ
การเข้าร่วมประชุมเพื่อใช้สิทธิออกเสียงในที่ประชุมในการแต่งตั้งหรือถอดถอนกรรมการ
แต่งตั้งผู้สอบบัญชีและเรื่องต่าง ๆ ที่มีผลกระทบกับบริษัท
โดยผู้ถือหุ้นจะได้รับข่าวสารข้อมูลของกิจการอย่างเพียงพอต่อการพิจารณารวมทั้งรับทราบกฎเกณฑ์และวิธีการเข้าร่วมประชุมก่อนการประชุมตามเวลาอันควร
มีโอกาสซักถามกรรมการ เสนอวาระการประชุม และมีสิทธิมอบฉันทะให้ผู้อื่นเข้าร่วมประชุม

2) การปฏิบัติต่อผู้ถือหุ้นอย่างเท่าเทียมกัน

คณะกรรมการบริษัทสร้างความมั่นใจให้กับผู้ถือหุ้นทุกรายที่ต้องได้ รับการปฏิบัติอย่างเท่าเทียมกัน
จึงกำหนดไม่ให้กรรมการและผู้บริหารหรือผู้ถือหุ้นใช้ข้อมูลภายในเพื่อหาประโยชน์ให้แก่ตนเองซึ่งเป็นการเอาเปรียบผู้ถือหุ้นอื่น
กำหนดให้กรรมการและผู้บริหารต้องเปิดเผยข้อมูลเกี่ยวกับส่วนได้เสียของตนเองและผู้เกี่ยวข้อง
และในการประชุมผู้ถือหุ้นได้เปิดโอกาสให้ผู้ถือหุ้นรวมถึงผู้ถือหุ้นส่วนน้อยสามารถใช้สิทธิออกเสียงโดยมอบฉันทะให้ผู้อื่นมาประชุมและออกเสียงลงมติแทนได้

3) บทบาทของผู้มีส่วนได้เสีย

คณะกรรมการบริษัทกำหนดให้มีการปฏิบัติต่อผู้มีส่วนได้เสียทุกกลุ่มอย่างเป็นธรรม
โดยคำนึงถึงสิทธิที่มีตามกฎหมายและตามข้อตกลงที่มีกับบริษัท
และไม่กระทำการที่เป็นการละเมิดสิทธิของบุคคลเหล่านั้น

4) การเปิดเผยข้อมูลและความโปร่งใส

คณะกรรมการบริษัทได้ติดตามดูแลให้มีการเปิดเผยข้อมูลสำคัญที่เกี่ยว ข้องกับบริษัท
ทั้งข้อมูลการเงินและอื่นๆอย่างถูกต้อง ครบถ้วน ทันเวลา โปร่งใส
ผ่านช่องทางที่สามารถรับทราบได้ในทางสาธารณะ มีความเท่าเทียมกันและมีความน่าเชื่อถือ

5) ความรับผิดชอบของคณะกรรมการ

การกำกับดูแลการดำเนินงานของบริษัทกระทำโดยคณะกรรมการของบริษัทที่ประกอบด้วยกรรมการผู้ทรงคุณวุฒิที่มีคุณสมบัติหลากหลายในด้านทักษะ
ประสบการณ์ ความสามารถเฉพาะด้านที่เป็นประโยชน์กับบริษัท
โดยได้รับการแต่งตั้งจากที่ประชุมผู้ถือหุ้นซึ่งสามารถอุทิศเวลาและความพยายามในการปฏิบัติหน้าที่ให้เกิดประโยชน์สูงสุดกับบริษัท
และสามารถสร้างความมั่นใจต่อบุคคลภายนอกได้เป็นอย่างดี

จริยธรรมธุรกิจและจรรยาบรรณ

คณะกรรมการบริษัทได้กำหนดให้มีข้อพึงปฏิบัติเกี่ยวกับจริยธรรมธุรกิจและจรรยาบรรณเพื่อให้ผู้บริหารและพนักงานทุกคนยึดถือเป็นแนวทางในการดำเนินงานและประกอบธุรกิจ
ให้มีผลใช้บังคับตั้งแต่วันที่ 20 กุมภาพันธ์ 2546 เป็นต้นไป ดังนี้

ข้อพึงปฎิบัติของผู้บริหาร

1) ต่อบริษัทและผู้ถือหุ้น

  1.1 ปฏิบัติหน้าที่ด้วยความซื่อสัตย์สุจริต
  ตลอดจนตัดสินใจดำเนินการใดๆด้วยจิตบริสุทธิ์และเป็นธรรมต่อผู้ถือหุ้นรายใหญ่และรายย่อย
  เพื่อประโยชน์สูงสุดของบริษัทและผู้ถือหุ้นโดยรวม

1.2 ปฏิบัติหน้าที่บริหารจัดการโดยใช้ทักษะและความรู้ความสามารถอย่างเต็มที่

1.3 จัดการดูแลมิให้ทรัพย์สินใดๆของบริษัทเสื่อมค่าหรือสูญหายโดยมิชอบ

1.4
รายงานสถานะและผลการดำเนินงานของบริษัทอย่างถูกต้องครบถ้วนตามความเป็นจริงและโดยสม่ำเสมอ

  1.5
  ไม่เปิดเผยความลับของบริษัทและไม่นำข้อมูลใดๆหรือความลับของบริษัทไปแสวงหาประโยชน์ใดๆ
  จากการ ปฏิบัติ หน้าที่โดยมิชอบ

6.  ขจัดปัญหาความขัดแย้งทางผลประโยชน์ด้วยความรอบคอบและมีเหตุมีผล
    รวมทั้งเปิดเผยข้อมูลอย่างครบถ้วน

2) ต่อพนักงาน

  2.1
  ปฏิบัติต่อพนักงานด้วยความสุภาพและให้ความเคารพต่อศักดิ์ศรีของความเป็นมนุษย์และสิทธิขั้นพื้นฐานของมนุษยชน
  อย่างเสมอภาคเท่าเทียมกัน

  2.2 ให้ผลตอบแทนที่เป็นธรรมและเหมาะสมกับความรับผิดชอบ
  ความรู้ความสามารถและผลการปฏิบัติงานของพนักงาน แต่ละคน

  2.3 การแต่งตั้งและโยกย้าย
  รวมถึงการให้รางวัลและการลงโทษพนักงานต้องกระทำด้วยความสุจริตใจและตั้งอยู่บน
  พื้นฐานของความรู้ ความสามารถและความเหมะสมของพนักงานนั้นๆ

2.4 ดูแลรักษาสภาพแวดล้อมในการทำงานให้มีความปลอดภัยต่อชีวิตและสุขภาพของพนักงานอยู่เสมอ

5.  ให้การส่งเสริม สนับสนุน ฝึกอบรมและพัฒนาความรู้
    ความสามารถของพนักงานอย่างทั่วถึงและสม่ำเสมอ

2.6 รับฟังข้อคิดเห็นและข้อเสนอแนะซึ่งตั้งอยู่บนพื้นฐานความรู้ทางวิชาชีพของพนักงาน

2.7 ปฏิบัติตามกฎหมายและข้อบังคับต่างๆที่เกี่ยวข้องกับพนักงานอย่างเคร่งครัด

2.8 หลีกเลี่ยงการกระทำใดๆที่ไม่เป็นธรรมต่อพนักงาน
และเปิดโอกาสให้พนักงานร้องทุกข์อันเนื่องมาจากได้รับความ
เดือดร้อนหรือความไม่เป็นธรรมเพื่อให้ได้รับการแก้ไขในวิถีทางที่ถูกต้อง

3) ต่อลูกค้า

3.1
ปฏิบัติต่อลูกค้าโดยยึดหลักความซื่อสัตย์สุจริตและยุติธรรมรวมทั้งเปิดเผยและให้ข้อมูลเกี่ยวกับสินค้าและบริการที่ถูกต้องครบถ้วนแก่ลูกค้า
โดยไม่บิดเบือนข้อเท็จจริง

  3.2
  ปฏิบัติตามเงื่อนไขข้อผูกพันต่างๆที่มีต่อลูกค้าอย่างเคร่งครัดตลอดจนให้บริการและปฏิบัติต่อลูกค้าด้วยความมีน้ำใจ

  3.3
  คำร้องเรียนของลูกค้าพึงได้รับการเอาใจใส่และดำเนินการอย่างเป็นธรรมเพื่อสนองตอบความต้องการของลูกค้าอย่าง
  รวดเร็ว

3.4
รักษาความลับทางการค้าของลูกค้าและไม่นำไปใช้เพื่อประโยชน์ของตนเองหรือผู้เกี่ยวข้องโดยมิชอบ

3.5 ผลิตสินค้าและบริการที่มีคุณภาพและได้มาตรฐานอย่างสม่ำเสมอ

3.6 ไม่ค้ากำไรเกินควรเมื่อเปรียบเทียบกับคุณภาพของสินค้าและบริการ
และหลีกเลี่ยงการกำหนดเงื่อนไขทางการค้าที่ไม่เป็นธรรมต่อลูกค้า

4) ต่อคู่ค้าและ/หรือเจ้าหนี้

4.1 ไม่เรียก หรือไม่รับ หรือจ่ายผลประโยชน์ใดๆที่ไม่สุจริตในการค้ากับคู่ค้าและ/หรือเจ้าหนี้

  4.2 ถ้ามีข้อมูลว่ามีการเรียก หรือการรับ หรือการจ่ายผลประโยชน์ใดๆที่ไม่สุจริตเกิดขึ้น
  พึงเปิดเผยรายละเอียดต่อคู่ค้าและ/หรือเจ้าหนี้และร่วมกันแก้ไขปัญหาโดยยุติธรรมและรวดเร็ว

  4.3 ปฏิบัติตามข้อตกลงและเงื่อนไขต่างๆที่มีต่อคู่ค้าและ/หรือเจ้าหนี้อย่างเคร่งครัด
  ในกรณีที่ไม่สามารถปฏิบัติตามข้อตกลงและเงื่อนไขข้อใดต้องรีบแจ้งให้คู่ค้าและ/หรือเจ้าหนี้ทราบล่วงหน้าเพื่อร่วมกันพิจารณาหาแนวทางแก้ไขปัญหา

4.4 รายงานข้อมูลทางการเงินที่ถูกต้องและตรงเวลาให้แก่เจ้าหนี้อย่างสม่ำเสมอ

5) ต่อคู่แข่งทางการค้า

5.1 ประพฤติปฏิบัติภายใต้กรอบกติกาของการแข่งขันที่ดี

5.2 ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต หรือไม่เหมาะสม

5.3
ไม่พยายามทำลายชื่อเสียงของคู่แข่งทางการค้าด้วยการกล่าวหาหรือให้ร้ายโดยไม่มีมูลความจริง

6) ต่อสังคมส่วนรวม

6.1 ไม่กระทำการใดๆที่จะมีผลเสียหายต่อประเทศชาติ
ทรัพยากรธรรมชาติและสภาพแวดล้อมหรือต่อสังคมโดยส่วนรวม

6.2 สนับสนุนกิจกรรมอันเป็นประโยชน์ต่อชุมชนและสังคมโดยส่วนรวม
หรือกิจกรรมที่มีส่วนสร้างสรรค์สังคมอย่าง สม่ำเสมอ

6.3
ปลูกฝังจิตสำนึกของความรับผิดชอบต่อสังคมให้เกิดขึ้นในหมู่พนักงานทุกระดับอย่างต่อเนื่องและจริงจัง

6.4 ปฏิบัติหรือควบคุมให้มีการปฏิบัติตามกฎหมายและกฏระเบียบที่เกี่ยวข้องอย่างเคร่งครัด

จรรยาบรรณของพนักงาน

1) ปฏิบัติหน้าที่ด้วยความซื่อสัตย์สุจริต ขยันหมั่นเพียร มานะอดทน
มีวินัยและมีความรับผิดชอบในหน้าที่

ที่ได้รับมอบหมาย

2) ปฏิบัติตามกฎ ระเบียบ ข้อบังคับของบริษัทและกฎหมายที่เกี่ยวข้องอย่างเคร่งครัดและสม่ำเสมอ
รวมทั้งประพฤติตนเป็นพลเมืองดี อยู่ในระเบียบกฎเกณฑ์อันดีงามของสังคมทั้งในและนอกบริษัท

3) รักษาความลับของบริษัท ลูกค้าและคู่ค้าอย่างเคร่งครัด
และจะต้องไม่เปิดเผยความลับที่เกี่ยวข้องกับกิจการของบริษัท
หรือนำข้อมูลข่าวสารภายในไปแสวงหาประโยชน์ใดๆเพื่อตนเองและ/หรือผู้อื่นโดยมิชอบ

4)
ไม่ทำธุรกิจส่วนตัวหรือเข้าเป็นหุ้นส่วนหรือมีส่วนร่วมในกิจการหรือดำรงตำแหน่งในธุรกิจอื่นๆที่มีสภาพอย่างเดียวกัน
และเป็นการแข่งขัน หรือมีผลประโยชน์ขัดกันกับกิจการของบริษัท เว้นแต่จะได้รับอนุญาตจากบริษัท

5)
ใช้ทรัพย์สินของบริษัทให้เกิดประสิทธิภาพสูงสุดและระมัดระวังดูแลรักษาให้อยู่ในสภาพที่จะใช้งานได้ตลอดเวลา
และ ไม่กระทำใดๆจนเป็นเหตุให้เกิดความเสียหายหรือสูญหาย
รวมทั้งไม่นำไปใช้เพื่อประโยชน์ส่วนตัวหรือผู้อื่น

6)
ให้ความร่วมมือและช่วยเหลือในการทำงานรวมตลอดถึงกิจกรรมเพื่อส่วนรวมกับผู้ร่วมงานทุกคนและเคารพในสิทธิซึ่งกันและกัน

7)
ให้ความเอาใจใส่และช่วยดำเนินการใดๆที่จะรักษาสภาพแวดล้อมในการทำงานให้มีความสะอาดปลอดภัยและสวยงามอยู่เสมอ

8) รักษาและร่วมสร้างสรรค์ให้เกิดความสามัคคีในหมู่คณะและระหว่างเพื่อนร่วมงาน

9) ไม่กล่าวร้ายต่อบริษัท ผู้บริหารหรือผู้ร่วมงาน

10)
ให้แจ้งผู้บังคับบัญชาหรือหน่วยงานที่เกี่ยวข้องทราบเมื่อพบว่ามีการกระทำใดๆในบริษัทโดยมิชอบหรือผิดกฎหมาย
หรืออาจก่อให้เกิดความเสียหายต่องานที่ปฏิบัติ ทรัพย์สินหรือชื่อเสียงของบริษัทหรือผู้ร่วมงาน

ข้อพึงปฏิบัติเมื่อมีปัญหา

จริยธรรมในการประกอบธุรกิจ
จรรยาบรรณและข้อพึงปฏิบัติที่กำหนดไว้นี้อาจไม่ครอบคลุมถึงทุกเรื่องทุกกรณี ดังนั้นเมื่อมีปัญหาเกิดขึ้น
ผู้บริหารและพนักงานควรปรึกษาหารือผู้บังคับบัญชาตามลำดับชั้น
เพื่อการชี้แนะแนวทางที่เห็นว่าสมควรและเหมาะสมต่อไป

8.5 มาตรการควบคุมดูแลการใช้ข้อมูลภายใน

บริษัทยึดถือและปฏิบัติต่อนักลงทุนทุกฝ่ายอย่างเสมอภาค
จึงมีมาตรการป้องกันและมีบทลงโทษในการที่กรรมการและผู้บริหารจะนำข้อมูลภายในของบริษัทไปใช้เพื่อประโยชน์ส่วนตน
บริษัทจะไม่มีการเปิดเผยใด ๆ
ที่มีผลกระทบต่อผู้ลงทุนทั้งในด้านบวกและด้านลบจนกว่าบริษัทจะแจ้งให้ตลาดหลักทรัพย์แห่งประเทศไทยทราบก่อนจึงจะเปิดเผยให้ผู้เกี่ยวข้องหรือผู้สนใจทราบต่อไป

บริษัทได้กำหนดเป็นนโยบายให้กรรมการและผู้บริหารของบริษัทต้องรายงานการซื้อขายหุ้นของบริษัทให้ทราบทุกครั้ง
โดยจัดทำเป็นรายงานแจ้งต่อที่ประชุมคณะกรรมการบริษัททุกครั้งที่มีการประชุม

8.6 บุคลากร

บริษัทมีพนักงานทั้งหมด ณ วันสิ้นปี 31 ธันวาคม 2553 จำนวน 2,151 คน
แบ่งเป็นพนักงานส่วนงานขาย บริหารและสนับสนุนการผลิตจำนวน 302 คน
และพนักงานส่วนงานผลิตจำนวน 1,849 คน

ในรอบปี 2553 บริษัทได้จ่ายค่าตอบแทนพนักงานทั้งหมด ดังนี้

  เงินเดือน ค่าล่วงเวลา 338,637,995 บาท

  โบนัส 43,117,354 บาท

  เงินสมทบกองทุนสำรองเลี้ยงชีพ 5,481,274 บาท

  อื่น ๆ 22,507,530 บาท

รวม 409,744,153 บาท

7.  รายงานบทสรุปแนวปฏิบัติและผลดำเนินการด้านความรับผิดชอบต่อสังคม (CSR)

1 วัตถุประสงค์ของงาน CSR

บริษัท กุลธรเคอร์บี้ จำกัด (มหาชน) ได้ดำเนินงานด้านความรับผิดชอบต่อสังคมในด้านต่างๆ
มาอย่างต่อเนื่อง นับตั้งแต่ก่อตั้งบริษัทจนถึงปัจจุบันเป็นระยะเวลากว่า 30 ปี และในปี 2552
บริษัทได้เข้าร่วมโครงการสนับสนุนให้ผู้ประกอบการมีความรับผิดชอบต่อสังคม
ของกรมโรงงานอุตสาหกรรม (CSR-DIW : 2552) และได้เป็น 1 ใน 100
บริษัทที่ผ่านเกณฑ์การปฏิบัติตามมาตรฐานฯ ดังกล่าว ได้รับโล่พร้อมประกาศเกียรติคุณ จาก
นายวิฑูรย์ สิมะโชคดี อธิบดีกรมโรงงานอุตสาหกรรม (ในขณะนั้น) และในปี 2554
บริษัทมีเป้าหมายในการเข้าร่วมปฏิบัติตาม มาตรฐานอุตสาหกรรม เรื่อง
แนวทางความรับผิดชอบต่อสังคม (มอก.26000-2553) ของกระทรวงอุตสาหกรรม
และระบบมาตรฐาน ISO26000 โดยมีวัตถุประสงค์ในการดำเนินงาน คือ

“ เพื่อปฏิบัติตามหลักการสากลว่าด้วยความรับผิดชอบต่อสังคม ของผู้ประกอบการอุตสาหกรรม

ต่อผู้มีส่วนได้ส่วนเสียกับองค์กร นำคุณภาพชีวิตที่ดีของพนักงาน เป็นมิตรกับสิ่งแวดล้อม

และอยู่ร่วมกับสังคมอย่างยั่งยืน”

2 แนวทางการปฏิบัติตามหลักการ CSR

บริษัทได้ดำเนินธุรกิจโดยตั้งอยู่พื้นฐานของจรรยาบรรณและจริยธรรมทางธุรกิจ โดยได้กำหนดอยู่ใน
นโยบายในการกำกับดูแลกิจการ ที่ผู้บริหาร พนักงาน
และผู้มีส่วนได้ส่วนเสียของบริษัทได้ยึดถือปฏิบัติอย่างเคร่งครัด รวมถึงการปฏิบัติตาม 7
หลักการความรับผิดชอบต่อสังคมที่ระบุไว้ในมาตรฐานความรับผิดชอบต่อสังคม ของ
กรมโรงงานอุตสาหกรรม ดังนี้

-   หลักการความรับผิดชอบที่ตรวจสอบได้ :
    โดยบริษัทได้ดำเนินธุรกิจอย่างมีความรับผิดชอบต่อสังคมและสิ่งแวดล้อม
    และพร้อมได้รับการตรวจสอบจากผู้มีส่วนได้ส่วนเสียหรือผู้มีผลกระทบ อาทิเช่น
    การประชุมสามัญผู้ถือหุ้นประจำปี การรับการตรวจสอบจากกรมบัญชีกลาง เป็นต้น

-   หลักการความโปร่งใส : ผู้บริหารของบริษัทได้ประกาศนโยบายต่างๆ
    อย่างเปิดเผยต่อพนักงานและผู้เกี่ยวข้องได้นำไปยึดถือและปฏิบัติให้สอดคล้อง อาทิ
    นโยบายในการกำกับดูแลกิจการ นโยบายคุณภาพ นโยบายอาชีวอนามัย ความปลอดภัย
    และสิ่งแวดล้อม นโยบายมาตรฐานแรงงานไทยและความรับผิดชอบต่อสังคม เป็นต้น

-   หลักการการปฏิบัติอย่างมีจริยธรรม :
    บริษัทมีกลไกในการควบคุมตรวจสอบตามหลักธรรมาภิบาล
    ภายใต้การการกำกับดูแลของคณะกรรมการตลาดหลักทรัพย์แห่งประเทศไทย
    และจากหน่วยงานที่เกี่ยวข้อง ยกตัวอย่างเช่น การเข้าร่วมโครงการธรรมาภิบาลสิ่งแวดล้อม
    ของ การนิคมอุตสาหกรรมแห่งประเทศไทย
    ที่ให้ชุมชนโดยรอบโรงงานเข้ามามีส่วนร่วมในการจัดการสิ่งแวดล้อมของบริษัทสำหรับภายในองค์กร
    บริษัทได้ให้ความสำคัญในเรื่องหลักคุณธรรมประจำใจพนักงานที่ต้องใช้ชีวิตทำงานร่วมกัน
    โดยเน้นวิถีการดำรงชีวิต “มานะ ซื่อสัตย์ ประหยัด” ที่ได้หล่อหลอมด้วยการฝึกอบรมพัฒนา
    และกิจกรรมส่งเสริมการพัฒนาคุณภาพชีวิตที่พนักงานทุกคนมีส่วนร่วม

-   หลักการยอมรับถึงผลประโยชน์ของผู้มีส่วนได้ส่วนเสีย :
    บริษัทได้ให้ความสำคัญของผลประโยชน์ต่อผู้มีส่วนได้ส่วนเสียในทุกกลุ่ม
    โดยคำนึงถึงผลประโยชน์ระหว่างผู้มีส่วนได้ส่วนเสียกับบริษัทและกับการพัฒนาที่ยั่งยืนในการดำเนินธุรกิจ
    เช่น การจัดให้มีการประชุมผู้ส่งมอบ (Supplier & Vendor Meeting)
    เพื่อรับฟังความคิดเห็น และข้อเสนอแนะเพื่อการปรับปรุงจากภายนอกและภายใน เป็นต้น

-   หลักการเคารพต่อหลักนิติธรรม : กฎหมายและข้อกำหนดที่เกี่ยวข้องกับการดำเนินธุรกิจ
    เป็นสิ่งที่บริษัทได้ให้ความสำคัญและยึดถือปฏิบัติอย่างเคร่งครัด โดยบริษัทมีนักกฎหมาย (นิติกร)
    เพื่อกำกับและติดตามกฎหมายที่เกี่ยวข้องกับการดำเนินธุรกิจ
    และมีสำนักความปลอดภัยและความรับผิดชอบต่อสังคม เพื่อติดตาม ประเมิน
    และกำกับดูแลการปฏิบัติตามกฎหมายด้านอาชีวอนามัย ความปลอดภัย และสิ่งแวดล้อม เป็นต้น

-   หลักการเคารพต่อแนวปฏิบัติสากล : บริษัทได้ปฏิบัติตามแนวปฏิบัติสากลทางด้านแรงงาน
    และอื่นๆ ที่เกี่ยวข้อง อาทิเช่น การขอนุญาตนำแรงงานต่างด้าวเข้ามาทำงาน
    การเป็นสถานที่ฝึกงานของนักศึกษาฝึกประสบการณ์ชาวต่างชาติ เป็นต้น

-   หลักการเคารพต่อสิทธิมนุษยชน :
    บริษัทได้ให้ความเท่าเทียมและเคารพซึ่งสิทธิมนุษยชนของพนักงานทุกคน
    ดังจะเห็นจากการที่บริษัทรับพนักงานเข้ามาทำงานโดยมิได้คำนึงถึง เพศ เชื้อชาติ ศาสนา
    ภาษา วัฒนธรรม ความคิดเห็นส่วนบุคคล และสิทธิมนุษยชนพื้นฐานด้านอื่นๆ
    และมีระบบมาตรฐานในการกำกับดูแล คือ มาตรฐานแรงงานไทย (มรท.8001-2553)
    เป็นต้น

3 แผนงานและผลการดำเนินงาน

3.1 ด้านสิ่งแวดล้อมและความปลอดภัย

3.1.1 การบริหารจัดการด้านสิ่งแวดล้อมและความปลอดภัย

บริษัทได้นำระบบการจัดการอาชีวอนามัยความปลอดภัยและสิ่งแวดล้อม (OHSAS 18001 & ISO
14001) เข้ามาใช้ในการบริหารจัดการด้านสิ่งแวดล้อมและความปลอดภัยขององค์กร
โดยมีตัวแทนฝ่ายบริหาร (OHS&EMR) เป็นผู้กำกับดูแล มีคณะกรรมการบริหารระบบการจัดการ
(Management System Committee : MSC) เป็นผู้พิจารณาทบทวนผลการดำเนินงานของระบบ
มีแผนกความปลอดภัยอาชีวอนามัยและสิ่งแวดล้อม (SHE/SC)
เป็นผู้กำกับดูแลการปฏิบัติตามกฎหมายและข้อกำหนดที่เกี่ยวข้อง โดยมีการดำเนินงานที่สำคัญ คือ

-   จัดทำแผนการดำเนินงานด้านอาชีวอนามัย และความปลอดภัย

-   จัดทำแผนการดำเนินงานด้านสิ่งแวดล้อม

-   จัดทำแผนการประเมินความสอดคล้อง และรายงานการปฏิบัติตามกฎหมายความปลอดภัย
    อาชีวอนามัยและสิ่งแวดล้อม

-   ตรวจวัด และจัดทำรายงานผลการตรวจติดตามคุณภาพสิ่งแวดล้อมทั้งภายในและภายนอกบริษัท

-   ตรวจวัด และจัดทำรายงานผลการตรวจวัด/วิเคราะห์สภาพแวดล้อมในการทำงาน

-   การตรวจสอบความปลอดภัย
    และประชุมเพื่อหาแนวทางการป้องกันแก้ไขของคณะกรรมการความปลอดภัยอาชีวอนามัย
    และสภาพแวดล้อมในการทำงาน

-   กิจกรรมส่งเสริมความปลอดภัยในการทำงาน/อนุรักษ์สิ่งแวดล้อม/อนุรักษ์พลังงาน

3.1.2 การจัดการของเสียและวัสดุเหลือใช้จากการผลิต

บริษัทปฏิบัติตามกฎหมายและข้อกำหนด ว่าด้วยการกำจัดของเสียและสิ่งปฏิกูลอย่างเคร่งครัด
มีการรวบรวม จัดเก็บ และนำไปบำบัด/กำจัดอย่างถูกสุขลักษณะ โดยมีการขออนุญาต
การรายงานผล ให้กับหน่วยงานที่กำกับดูแล อาทิ กรมโรงงานอุตสาหกรรม
การนิคมอุตสาหกรรมแห่งประเทศไทย กรุงเทพมหานคร เป็นต้น โดยมีการดำเนินงานที่สำคัญ คือ

-   การคัดแยกของเสียจากกระบวนการผลิต เพื่อแยกของเสียที่มีมูลค่า
    หรือของเสียที่สามารถนำกลับมาใช้ใหม่ (Recycle)
    เพื่อจำหน่ายให้กับผู้ประกอบการรับบำบัด/กำจัดที่ได้รับอนุญาต เป็นการเพิ่มมูลค่าของเสีย
    และช่วยรักษาสิ่งแวดล้อม

-   การขออนุญาตนำสิ่งปฏิกูลหรือวัสดุที่ไม่ใช้แล้วออกนอกโรงงานประจำปี ต่อหน่วยงานที่กำกับดูแล

-   การแจ้งการขนส่งขยะมูลฝอยและสิ่งปฏิกูลเมื่อมีการขนส่งไปบำบัด/กำจัด
    ต่อหน่วยงานที่กำกับดูแล

-   การแจ้งเกี่ยวกับรายละเอียดสิ่งปฏิกูลหรือวัสดุที่ไม่ใช้แล้ว
    สำหรับผู้ก่อกำเนิดสิ่งปฏิกูลหรือวัสดุที่ไม่ใช้แล้ว (สก.3) ต่อหน่วยงานที่กำกับดูแล

-   การใช้ประโยชน์จากเศษวัสดุอินทรีย์ที่ย่อยสลายได้ เช่น เศษอาหารจากโรงอาหาร
    นำมาหมักใช้ทำเป็นปุ๋ยน้ำชีวภาพ (ปุ๋ย EM) สำหรับใช้รดน้ำต้นไม้ในโรงงาน

3.1.3 การบริการและโครงการที่เป็นประโยชน์ มีคุณค่าต่อผู้บริโภค สังคม สิ่งแวดล้อม

รางวัลพระราชทาน “เทพทอง” ในฐานะ “องค์กรดีเด่น” ครั้งที่ 12 (ปี 2553)
เป็นสิ่งยืนยันถึงความมุ่งมั่นในการเป็นองค์กรที่ทำประโยชน์เพื่อสังคมมาอย่างต่อเนื่อง
ภายใต้ปณิธานของ คุณสุรพร สิมะกุลธร กรรมการผู้จัดการ ที่ว่า “ทำมาหาได้แล้ว ต้องดูแลสังคม
ดูแลครอบครัว” ดังนั้นเพื่อเป็นการตอบแทนรวมถึงแสดงออกถึงความรับผิดชอบต่อสังคม ในกลุ่มลูกค้า
สังคม และสิ่งแวดล้อม ซึ่งเป็นกลุ่มผู้มีส่วนได้ส่วนที่บริษัทได้ให้ความสำคัญอย่างต่อเนื่องเสมอมา
บริษัทจึงได้จัดให้มีโครงการและกิจกรรมที่เป็นประโยชน์ในด้านต่างๆ อาทิเช่น

-   โครงการมอบตู้อบเด็ก และจัดตั้งศูนย์กุมารเวชวิกฤตให้กับโรงพยาบาลสนามชัยเขต
    จังหวัดฉะเชิงเทรา

-   โครงการก่อสร้างถังบรรจุน้ำขนาดใหญ่ ถวาย ณ วัดป่าดอยแสงธรรม จังหวัดเชียงใหม่

-   โครงการก่อสร้างอาคารเรียน โรงเรียนบ้านทุ่งแฝก จังหวัดปราจีนบุรี

-   โครงการกิจกรรม ”รักษ์องค์กร” ที่มุ่งเน้นการพัฒนา ปรับปรุง
    บรูณาการสาธารณะประโยชน์ต่อชุมชนรอบข้างและพื้นที่เป้าหมาย

3.2 ด้านสังคม

3.2.1 การจัดการด้านแรงงานและพนักงาน

บริษัทปฏิบัติตามกฎหมายว่าด้วยสวัสดิการแรงงานและแรงงานสัมพันธ์อย่างเคร่งครัด โดยได้นำระบบ
“มาตรฐานแรงงานไทย (มรท.8001-2553)” เข้ามาใช้ตั้งแต่ปี 2553
เพื่อปรับปรุงคุณภาพชีวิตของพนักงานให้เกิดความสมดุลและเหมาะสม
พร้อมทั้งจัดให้มีสวัสดิการพนักงานตามที่กฎหมายกำหนด และมากกว่าที่กฎหมายกำหนด อาทิเช่น

-   กิจกรรมพนักงาน เช่น งานปีใหม่ กีฬา ประกวดชิงรางวัล ฯลฯ

-   ส่งเสริมคุณภาพชีวิตครอบครัว เช่น แต่งงาน มีบุตร เจ็บป่วย ฯลฯ

-   ข้าวฟรี อาหารราคาถูก รถรับส่งพนักงานใน 13 เส้นทาง

-   สหกรณ์ออมทรัพย์

-   กองทุนสำรองเลี้ยงชีพ

-   กิจกรรมสร้างสุขให้กับพนักงาน (Happy Workplace)

-   ทุนการศึกษาบุตรพนักงาน

-   กิจกรรมส่งเสริมสุขภาพพนักงาน เช่น ห้องพยาบาล ตรวจสุขภาพพนักงานประจำปี
    ออกกำลังกายตอนเช้าสม่ำเสมอ

-   ประกันชีวิต ประกันอุบัติเหตุ

3.2.2 สวัสดิภาพในการทำงานของพนักงาน

ผู้บริหารระดับสูงของบริษัทได้ให้ความสำคัญกับสวัสดิภาพและความปลอดภัยในการทำงานของพนักงานทุกคน
ทุกระดับ โดยได้มีการประกาศนโยบายอาชีวอนามัย ความปลอดภัยและสิ่งแวดล้อม
และนโยบายมาตรฐานแรงงานไทยและความรับผิดชอบต่อสังคม
เพื่อให้พนักงานทุกคนนำไปปฏิบัติอย่างเคร่งครัด ร่วมถึงมีการสนับสนุนในด้านอื่นๆ อาทิเช่น

-   จัดหาอุปกรณ์ป้องกันอันตรายส่วนบุคคล (Personal Protective Equipment : PPE)
    ที่มีคุณภาพได้มาตรฐานให้กับพนักงานตามลักษณะการปฏิบัติงาน

-   จัดให้มีการเลือกตั้งคณะกรรมการความปลอดภัย อาชีวอนามัย และสภาพแวดล้อมในการทำงาน
    (คปอ.)

-   จัดทำโครงการรณรงค์ลดอุบัติเหตุจากการทำงาน (Zero Accident Project)

3.2.3 การพัฒนาและฝึกอบรมพนักงาน

การพัฒนาศักยภาพของบุคลากรในองค์กร
นับเป็นการเสริมสร้างความเข้มแข็งให้กับบริษัทเนื่องจากพนักงานทุกคนถือเป็นหัวใจหลักในการขับเคลื่ององค์กรให้ไปสู่ความสำเร็จอย่างยั่งยืน
บริษัท จึงจัดให้มีกิจกรรม/โครงการพัฒนาบุคลากร อาทิเช่น

-   ศูนย์ฝึกอบรมโครงการความร่วมมือสถาบันไฟฟ้าและอิเล็กทรอนิค

-   โครงการนักเรียน DVT โครงการนักเรียนช่างฝึกหัด

-   จัดฝึกอบรมภายใน (In-house Training)
    และส่งไปรับการฝึกอบรมกับหน่วยงานจัดฝึกอบรมภายนอกบริษัท อาทิ
    สถาบันเพิ่มผลผลิตแห่งชาติ สถาบันรับรองมาตรฐาน ไอ เอส โอ สถาบันสิ่งแวดล้อมไทย
    เป็นต้น

-   สนับสนุนให้พนักงานได้รับการศึกษาต่อในระดับที่สูงขึ้น

-   มีการศึกษาดูงานทั้งในประเทศและต่างประเทศ

-   ห้องสมุดพนักงาน

-   เว็บไซต์ KKC

3.2.4 การส่งเสริมและพัฒนาชุมชนและสังคมโดยรอบพื้นที่ตั้งของธุรกิจ

“การมีส่วนร่วมและพัฒนาชุมชน” เป็นหนึ่งใน 7 ประเด็นหลักด้านความรับผิดชอบต่อสังคม
ที่บริษัทได้ยึดถือปฏิบัติมาอย่างต่อเนื่องนับตั้งแต่มีการเปิดดำเนินธุรกิจ บนพื้นฐานความคิดที่ว่า
“องค์กรและชุมชนต้องก้าวเดินไปพร้อมๆ กัน”
บริษัทจึงให้ความสำคัญและส่งเสริมการพัฒนาชุมชนในรูปแบบกิจกรรมและโครงการการมีส่วนร่วม
จากบริษัท และพนักงาน ไปสู่ชุมชน อาทิเช่น

-   มีนโยบายการรับพนักงานที่อยู่โดยรอบบริษัท/รอบนิคมอุตสาหกรรมลาดกระบัง

-   ร่วมกิจกรรมในวันสำคัญที่ทางชุมชนจัดขึ้น เช่น วันเข้าพรรษา วันเฉลิมพระชนมพรรษา เป็นต้น

-   สนับสนุนทุนการศึกษาให้กับสถาบันอุดมศึกษา

-   ร่วมกิจกรรมปลูกป่าในวันสำคัญร่วมกับหน่วยงานภาครัฐ และชุมชนโดยรอบ

-   ศูนย์การเรียนรู้ตามโครงการเปิดบ้านรับแขกเข้ามาดูงานจากสถาบันการศึกษา องค์กรธุรกิจ
    ชุมชน หน่วยงานราชการ ฯลฯ

-   โครงการร่วมมือสถาบันการศึกษาในพื้นที่สถาบันเทคโนโลยีพระเกล้าฯ ลาดกระบัง
    เทคนิคมีนบุรี ฯลฯ